CELEX: C2005/271/01
Language: da
Date: 2005-10-29 00:00:00
Title: Domstolens dom (Tredje Afdeling) af 8. september 2005 i sag C-416/02, Kommissionen for De Europæiske Fællesskaber mod Kongeriget Spanien (Traktatbrud — direktiv 75/442/EØF og 91/156/EØF — begrebet affald — direktiv 85/337/EØF og 97/11/EF — vurdering af visse offentlige og private projekters indvirkning på miljøet — direktiv 80/68/EØF — beskyttelse af grundvandet mod forurening forårsaget af visse farlige stoffer — direktiv 91/271/EØF — rensning af byspildevand — direktiv 91/676/EØF — beskyttelse af vand mod forurening forårsaget af nitrater, der stammer fra landbruget — forurening forårsaget af en svineavlsbedrift)

29.10.2005   
            
            
               DA
            
            
               Den Europæiske Unions Tidende
            
            
               C 271/1
            
         
      DOMSTOLENS DOM
   
   (Tredje Afdeling)
   af 8. september 2005
   i sag C-416/02, Kommissionen for De Europæiske Fællesskaber mod Kongeriget Spanien (1)
   
   (Traktatbrud - direktiv 75/442/EØF og 91/156/EØF - begrebet affald - direktiv 85/337/EØF og 97/11/EF - vurdering af visse offentlige og private projekters indvirkning på miljøet - direktiv 80/68/EØF - beskyttelse af grundvandet mod forurening forårsaget af visse farlige stoffer - direktiv 91/271/EØF - rensning af byspildevand - direktiv 91/676/EØF - beskyttelse af vand mod forurening forårsaget af nitrater, der stammer fra landbruget - forurening forårsaget af en svineavlsbedrift)
   (2005/C 271/01)
   Processprog: spansk
   I sag C-416/02, angående et traktatbrudssøgsmål i henhold til artikel 226 EF, anlagt den 19. november 2002, Kommissionen for De Europæiske Fællesskaber (befuldmægtiget: G. Valero Jordana), støttet af Det Forenede Kongerige Storbritannien og Nordirland (befuldmægtigede: først ved K. Manji og derpå ved C. White, bistået af D. Wyatt, QC) mod Kongeriget Spanien (befuldmægtiget: N. Díaz Abad), har Domstolen (Tredje Afdeling), sammensat af afdelingsformanden, A. Rosas, og dommerne J.-P. Puissochet (refererende dommer), S. von Bahr, U. Lõhmus og A. Ó Caoimh; generaladvokat: C. Stix-Hackl; justitssekretær: ekspeditionssekretær M.M. Ferreira, den 8. september 2005 afsagt dom, hvis konklusion lyder således:
   
               1)
            
            
               Kongeriget Spanien har tilsidesat sine forpligtelser ifølge nedennævnte direktiver, da det ikke har sørget for, at byspildevandet i Vera kommune behandles i overensstemmelse med artikel 5, stk. 2, i Rådets direktiv 91/271/EØF af 21. maj 1991 om rensning af byspildevand og således renses mere vidtgående end beskrevet i direktivets artikel 4, og da det i strid med artikel 3, stk. 1, artikel 2 og 4 i Rådets direktiv 91/676 om beskyttelse af vand mod forurening forårsaget af nitrater har undladt at udpege Rambla de Mojácar som sårbar zone.
            
         
               2)
            
            
               I øvrigt frifindes Kongeriget Spanien.
            
         
               3)
            
            
               Kongeriget Spanien betaler to tredjedele af sagens samlede omkostninger. Kommissionen for De Europæiske Fællesskaber betaler den resterende tredjedel.
            
         
               4)
            
            
               Det Forenede Kongerige Storbritannien og Nordirland bærer sine egne omkostninger.
            
         
      (1)  EUT C 31 af 8.2.2003.